
 RAPORT DE SPECIALITATE 

privind aprobarea modificării organigramei, a ștatelor de funcții publice și funcții în regim contractual din cadrul Direcției de Asistență Socială Drobeta Turnu Severin 

      Direcția de Asistență Socială, instituție de interes public subordonată Consiliului Local al municipiului Drobeta Turnu Severin, este specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.

            Instituția a organizat examen în vederea promovarii în grad profesional imediat superior, a funcționarilor publici cu respectarea H.G. nr.121/2023 pentru modificarea și completarea OUG nr. 57/2019 privind Codul administrativ, precum și pentru modificarea art. III din OUG nr. 191/2022 pentru modificarea și completarea OUG nr. 57/2019 privind Codul administrativ și a OUG nr.57/2019 privind Codul Administrativ, cu modificările și completările ulterioare.

            Promovarea în grad profesional este modalitatea de dezvoltare a carierei prin ocuparea unei funcţii publice de execuţie de grad profesional imediat superior celui deţinut de funcţionarul public.

            Promovarea în grad profesional se face prin concurs sau examen, organizat de către autorităţile şi instituţiile publice, cu încadrarea în fondurile bugetare alocate, prin transformarea postului ocupat de funcţionarul public ca urmare a promovării concursului sau examenului.

În urma susținerii examenului de promovare în grad profesional imediat superior a unui funcționar public (ID-283320), potrivit Raportului final al examenului de promovare nr. 10793/26.09.2025 a fost admis drept pentru care se impune transformarea funcției în grad imediat superior. 

            Menționăm faptul că în perioada 01.07.2025 – 01.10.2025, trei medici primari din cadrul Compartimentului Cabinete medicale școlare au încetat activitatea, dintre care doi au încetat activitatea ca urmare a îndepliniri cumulative a condițiilor de vârstă standard și a stagiului minim de cotizare pentru pensionare. 

           Având în vedere faptul că la concursul pentru ocuparea unui post de medic primar din cadrul Compartimentului Cabinete medicale școlare din structura instituție publicat prin Anunțul nr.9645/ 01.09.2025 nu s-a înscris niciun candidat și necesitatea ocupării posturilor de medic din cabinetele medicale școlare, propunem transformarea a două posturi de medic primar în medic specialist.


Prin adresa nr. 10873/29.09.2025 instituția a solicitat acordul Direcției de Sănătate Publică Mehedinți cu privire la transformarea a două posturi vacante de medic primar în medic specialist. 

           În acest sens prin adresa nr. 8982/30.09.2025, Direcția de Sănătate Publică Mehedinți și-a exprimit acordul cu privire la transformarea posturilor de medic primar în medic specialist.

           Potrivit Referatului nr. 11578/15.10.2025 întocmit de către șeful serviciului Protecția persoanelor vârstnice, prin solicită modificare denumirii Compartimentului Îngrijiri la domiciliu în Serviciul Social de îngrijire la domiciliu a persoanelor vârstnice, conform legislației în vigoare, în vedere depunerii documentației pentru relicențierea serviciului social de îngrijire la domiciliu a persoanelor vârstnice.

           De asemenea, în baza Referatului de necesitate nr. 11634/16.10.2025 întocmit de către șeful ierarhic al Serviciului Secretariat-administrativ-arhivă-registratură din structura instituției se modifică funcția vacantă de muncitor calificat II din cadrul serviciului în inspector de specialitate debutant în vederea desfășurării activității de arhivare a documentelor din cadrul instituției în condiții optime. 

   Având în vedere cele prezentate supunem spre aprobare modificarea ștatului de funcții publice și funcții în regim contractual din cadrul aparatului propriu al instituției, conform anexelor nr.1, nr.2, nr.3 și nr.4.

